cometadata/datacite-titles-descriptions-related-identifiers huggingface dataset:
DOI: 10.14457/tu.the.2019.640
title: ปัจจัยที่มีผลต่อความอยู่รอดของธุรกิจจัดนำเที่ยวต่างประเทศ

description: ปัจจุบันการเดินทางท่องเที่ยวต่างประเทศของชาวไทยได้รับความนิยมมากและมีจำนวนคนไทยที่เดินทางออกนอกประเทศเพื่อการท่องเที่ยวเพิ่มขึ้น ในอดีตผู้ที่ต้องการไปเที่ยวต่างประเทศมักจะใช้บริการธุรกิจจัดนำเที่ยว แต่ในปัจจุบันเทคโนโลยีสารสนเทศและการสื่อสารช่วยสร้างความมั่นใจให้กับนักท่องเที่ยวที่ตัดสินใจเดินทางไปต่างประเทศด้วยตนเองมากขึ้น นอกจากนี้ ธุรกิจที่เกี่ยวข้องกับการท่องเที่ยวมีการแข่งขันค่อนข้างสูง ทั้งการแข่งขันภายในธุรกิจจัดนำเที่ยวและการแข่งขันระหว่างธุรกิจที่มีความเกี่ยวข้องกับการท่องเที่ยว ทำให้ผู้บริโภคมีตัวเลือกในการท่องเที่ยวเพิ่มมากขึ้น งานวิจัยนี้จึงมีวัตถุประสงค์หลักในการศึกษาปัจจัยที่มีผลต่อความอยู่รอดของธุรกิจจัดนำเที่ยวต่างประเทศ งานวิจัยนี้นำหลักแนวคิดทฤษฎี Five Forces Model เพื่อวิเคราะห์ปัจจัย 5 ประการ ที่ส่งผลกระทบต่อผลการดำเนินงานของธุรกิจจัดนำเที่ยวต่างประเทศ ได้แก่ ปัจจัยการแข่งขันภายในอุตสาหกรรม อำนาจการต่อรองของลูกค้า อำนาจการต่อรองของซัพพลายเออร์ การเข้ามาของคู่แข่งรายใหม่ และปัจจัยการมีสินค้าและบริการอื่นทดแทน เพื่อหาแนวทางที่ธุรกิจสามารถจะอยู่รอดได้ในสถานการณ์ที่มีการแข่งขันรอบด้าน และนำไปสู่บทสรุปข้อเสนอแนะแนวทางการพัฒนาการดำเนินธุรกิจจัดนำเที่ยวต่างประเทศ โดยใช้วิธีการสัมภาษณ์เชิงลึกธุรกิจจัดนำเที่ยวที่ตั้งอยู่ในเขตกรุงเทพมหานครและปริมณฑล ด้วยโครงสร้างคำถามที่เกี่ยวกับลักษณะธุรกิจ กลยุทธ์การแข่งขัน การบริหารจัดการภายใน และสถานการณ์โดยทั่วไปในปัจจุบัน นอกจากนี้ ผู้วิจัยได้ทำการเก็บรวบรวมและใช้ข้อมูลทุติยภูมิเพื่อประกอบการวิเคราะห์ในงานศึกษาและทำให้งานวิจัยสมบูรณ์ยิ่งขึ้น ผลของการวิจัยพบว่า ปัจจัยทั้ง 5 ด้านภายใต้แบบจำลอง Five Forces Model ส่งผลต่อการดำเนินธุรกิจจัดนำเที่ยวต่างประเทศดังต่อไปนี้ 1) อุปสรรคการเข้าตลาดของธุรกิจจัดนำเที่ยวอยู่ระดับต่ำ จากขั้นตอนและการเตรียมเอกสารการจัดตั้งนิติบุคคลของกรมพัฒนาธุรกิจการค้าและการจดทะเบียนขอใบอนุญาตนำเที่ยวของกรมการท่องเที่ยวมีระบุชัดเจนบนเว็บไซต์ รวมไปถึงปัจจัยในด้านอุปสรรคด้านต้นทุนของธุรกิจจัดนำเที่ยวอยู่ในระดับต่ำ กิจการสามารถจัดหาพนักงานรับจ้างอิสระในการดำเนินธุรกิจจัดนำเที่ยว ได้แก่ ไกด์ และผู้ช่วยไกด์ 2) มีการแข่งขันภายในอุตสากรรมสูง ด้วยการเติบโตของสภาพเศรษฐกิจของประเทศไทยในช่วง 5 ปีที่ผ่านมา อุตสาหกรรมการท่องเที่ยวเติบโตมากขึ้นจากการเพิ่มขึ้นของรายได้จากนักท่องเที่ยวของชาวต่างชาติที่มาท่องเที่ยวเมืองไทย และจำนวนนักท่องเที่ยวชาวไทยที่เดินทางออกไปเที่ยวต่างประเทศโดยใช้บริการธุรกิจจัดนำเที่ยวมีจำนวนเพิ่มขึ้น โดยการแข่งขันทางด้านโปรแกรมทัวร์เน้นไปในด้านของคุณภาพโปรแกรมทัวร์และการใส่ใจในการบริการมากกว่าการแข่งขันในด้านราคา 3) อำนาจการต่อรองของซัพพลายเออร์ต่ำ จากจำนวนซัพพลายเออร์ในแต่ละประเทศมีจำนวนมาก ประกอบกับมาตรการอำนวยความสะดวกด้านการตรวจลงตราที่ทำให้อุตสาหกรรมการท่องเที่ยวเติบโต ในขณะที่การบริการของซัพพลายเออร์มีความแตกต่างกันไม่มาก 4) อำนาจการต่อรองของลูกค้าสูง การเข้าถึงข้อมูลการท่องเที่ยวและการประชาสัมพันธ์ของธุรกิจจัดนำเที่ยวทำให้ผู้บริโภคสามารถเปรียบเทียบบริการได้ง่าย 5) การมีสินค้าหรือบริการอื่นทดแทนสูง จากพฤติกรรมการเดินทางของนักท่องเที่ยวที่เปลี่ยนแปลงไปมาก นักท่องเที่ยวส่วนหนึ่งหันมาวางแผนการท่องเที่ยวและเดินทางด้วยตนเองจากการเข้าถึงข้อมูลเพื่อใช้ในการวางแผนการท่องเที่ยว ประกอบกับการส่งเสริมการท่องเที่ยวภายในประเทศของภาครัฐ ทำให้ตัวเลือกในการเดินทางท่องเที่ยวของผู้บริโภคมากขึ้น
DOI: 10.14457/tu.the.2019.641
title: สถานการณ์เศรษฐกิจที่ส่งผลกระทบต่อการเปลี่ยนแปลงระดับราคาเศษกระดาษในประเทศ

description: การค้นคว้าอิสระฉบับนี้มีวัตุประสงค์เพื่อศึกษาแนวโน้มราคาเศษกระดาษในประเทศและปัจจัยทางเศรษฐกิจที่ส่งผลกระทบต่อการเปลี่ยนแปลงระดับราคาเศษกระดาษในประเทศ โดยเก็บรวบรวมข้อมูลจากแหล่งทุติยภูมิ (Secondary Data) ซึ่งเป็นข้อมูลแบบอนุกรมเวลา (Time Series Data) โดยเก็บรวบรวมเป็นรายเดือนตั้งแต่เดือนมกราคม 2556 ถึง สิงหาคม 2562 รวมทั้งสิ้น 80 เดือน โดยใช้การวิเคราะห์สมการถดถอยพหุคูณ (Multiple Regression Analysis) จากผลการวิจัย พบว่าปัจจัยที่มีผลต่อการเปลี่ยนแปลงราคาเศษกระดาษในประเทศ ได้แก่ ราคาเศษกระดาษโลก มีความสัมพันธ์ทิศทางเดียวกันกับราคาเศษกระดาษในประเทศ และปริมาณการนำเข้าเศษกระดาษจากต่างประเทศมีความสัมพันธ์ทิศทางตรงกันข้ามกับราคาเศษกระดาษในประเทศ ณ ระดับนัยสำคัญที่ 0.10
DOI: 10.14457/tu.the.2019.642
title: การเตรียมความพร้อมทางการเงินเพื่อเข้าสู่วัยเกษียณของพนักงานบริษัท เอสซีจี ซิเมนต์-ผลิตภัณฑ์ก่อสร้าง จำกัด

description: การศึกษาเรื่อง “การเตรียมความพร้อมทางการเงินเพื่อเข้าสู่วัยเกษียณของพนักงานบริษัท เอสซีจี ซิเมนต์-ผลิตภัณฑ์ก่อสร้าง จำกัด ” มีวัตถุประสงค์เพื่อศึกษาพฤติกรรมการเตรียมความพร้อมทางการเงินในวัยเกษียณ ปัจจัยที่ส่งผลต่อการตัดสินใจการบริหารทางการเงิน และเพื่อกำหนดนโยบายการเตรียมความพร้อมทางการเงินเพื่อเข้าสู่วัยเกษียณของพนักงานบริษัท เอสซีจี ซิเมนต์-ผลิตภัณฑ์ก่อสร้าง จำกัด โดยกลุ่มประชากรที่ใช้ในการศึกษาคือ พนักงานบริษัท เอสซีจี ซิเมนต์-ผลิตภัณฑ์ก่อสร้าง จำกัด จำนวน 30,123 คน ใช้แบบสอบถามเป็นเครื่องมือในการเก็บรวบรวมข้อมูล วิเคราะห์ข้อมูลโดยการแจกแจงความถี่ หาค่าร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ข้อมูลด้วยเทคนิคการวิเคราะห์กลุ่ม (Cluster Analysis) ประเภท K-Means Cluster Analysis ผลการศึกษาสรุปได้ดังนี้ กลุ่มตัวอย่างที่ศึกษาส่วนใหญ่เป็นเพศชาย มีอายุอยู่ในช่วง 31-40 ปี สถานภาพโสด ยังไม่มีบุตร ระดับการศึกษาสูงสุดอยู่ในระดับปริญญาตรี เป็นพนักงานประจำของบริษัท มีรายได้อยู่ในช่วง 40,001-50,000 บาทต่อเดือน ผลการศึกษาพฤติกรรมการเตรียมความพร้อมเพื่อเข้าสู่วัยเกษียณทั้ง 4 ด้านพบว่า ด้านร่างกาย ด้านจิตใจ และด้านเศรษฐกิจ กลุ่มตัวอย่างมีพฤติกรรมการเตรียมความพร้อมในระดับปานกลาง ส่วนด้านสังคม กลุ่มตัวอย่างมีพฤติกรรมการเตรียมความพร้อมในระดับมาก และภาพรวมของพฤติกรรมการเตรียมความพร้อมเพื่อเข้าสู่วัยเกษียณอยู่ในระดับปานกลาง นอกจากนี้กลุ่มตัวอย่างที่มีอายุ สถานภาพสมรส จำนวนบุตร รายได้ และประสบการณ์การทำงานที่แตกต่างกัน มีผลต่อพฤติกรรมการเตรียมความพร้อมเพื่อเข้าสู่วัยเกษียณด้านจิตใจ และกลุ่มตัวอย่างที่มีสถานภาพสมรสและประสบการณ์การทำงานที่แตกต่างกัน มีผลต่อพฤติกรรมการเตรียมความพร้อมเพื่อเข้าสู่วัยเกษียณด้านสังคมข้อเสนอแนะจากการศึกษา บริษัทเอสซีจี ซิเมนต์-ผลิตภัณฑ์ก่อสร้าง จำกัด ควรดำเนินนโยบายเพื่อช่วยเตรียมความพร้อมในการเข้าสู่วัยเกษียณของพนักงาน โดยกำหนดนโยบายตามลักษณะของกลุ่มตัวอย่างเป็น 3 กลุ่มตามการวิเคราะห์ด้วย Cluster Analysis ดังนี้กลุ่มที่ 1 บริษัทควรจัดแพ็กเกจให้คำแนะนำเกี่ยวกับการวางแผนทางการเงินในระยะยาว การเชิญผู้เชี่ยวชาญด้านการลงทุนมาให้คำปรึกษา การให้รู้จักการออมในรูปแบบต่าง ๆเพื่อให้พนักงานกลุ่มนี้สามารถเลือกรูปแบบการลงทุนได้เหมาะสมกับตนเอง กลุ่มที่ 2 บริษัทควรให้คำแนะนำเรื่องการส่งเสริมสุขภาพพี่ดี การบริโภคอาหารที่มีประโยชน์และการออกกำลังกายอย่างสม่ำเสมอ ตลอดจนการให้คำปรึกษาเรื่องเกี่ยวกับสุขภาพ และกลุ่มที่ 3 บริษัทควรให้คำแนะนำเรื่องจิตใจและเรื่องสังคม เรื่องจิตใจอาจมีการจัดกิจกรรมเพื่อส่งเสริมพัฒนาทางด้านจิตใจ และเพิ่มการจัดกิจกรรมด้านสังคมเพื่อให้พนักงานกลุ่มนี้มีสังคม และมีงานอดิเรกทำยามเมื่อเกษียณอายุไปแล้ว
DOI: 10.14457/tu.the.2019.643
title: ปัจจัยที่กำหนดการตัดสินใจซื้อหนังสือพัฒนาตนเองของประชากรในเขตกรุงเทพมหานคร

description: การวิจัยเรื่อง ปัจจัยที่กำหนดการตัดสินใจซื้อหนังสือพัฒนาตนเองของประชากร ในเขตกรุงเทพมหานคร มีวัตถุประสงค์เพื่อศึกษาพฤติกรรมการอ่านและการซื้อ รวมถึงทัศนคติที่มีต่อหนังสือพัฒนาตนเอง และศึกษาความสัมพันธ์ระหว่างลักษณะทางประชากรศาสตร์และทัศนคติที่มีต่อหนังสือพัฒนาตนเองของประชาชนในกรุงเทพมหานครช่วงอายุ 20-54 ปี การวิเคราะห์ด้วยสมการถดถอยโลจิสติกส์อาศัยข้อมูลจากแบบสอบถามออนไลน์ มีกลุ่มตัวอย่างจำนวน 420 ตัวอย่าง จากประชาชนในกรุงเทพมหานครช่วงอายุ 20-54 ปี แล้วนำข้อมูลจากแบบสอบถามมาพร้อมทั้งนำทฤษฎีด้านประชากรศาสตร์ ทฤษฎีเกี่ยวกับพฤติกรรมผู้บริโภค ทฤษฎีเกี่ยวกับการพัฒนาตนเองและทฤษฎีเกี่ยวกับการตลาด มาประยุกต์ใช้ร่วมกันในการวิจัยผลการศึกษาพบว่า ปัจจัยที่มีอิทธิพลต่อการตัดสินใจซื้อหนังสือพัฒนาตนเอง ได้แก่ เพศ อายุ รายได้ ระยะเวลาการอ่านหนังสือพัฒนาตนเองในอดีต พฤติกรรมการใช้อินเทอร์เน็ต ประสบการณ์การซื้อหนังสือพัฒนาตนเอง และทัศนคติที่ดี นอกจากนั้น อายุและรายได้ส่งผลต่อทัศนคติที่ดีต่อการอ่านและการซื้อหนังสือพัฒนาตนเอง
DOI: 10.14457/tu.the.2019.644
title: ศึกษาพฤติกรรมการวางแผนทางการเงินเพื่อความมั่นคงในชีวิตหลังเกษียณ: กรณีศึกษากลุ่มคนที่มีอายุระหว่าง 22-39 ปี (กลุ่ม generation Y) ในเขตกรุงเทพมหานคร

description: การศึกษาค้นคว้าอิสระครั้งนี้มีวัตถุประสงค์เพื่อศึกษาพฤติกรรมการวางแผนการเงินเพื่อความมั่นคงในชีวิตหลังเกษียณของกลุ่มคนที่มีอายุระหว่าง22-39 ปี (กลุ่ม Generation Y) ในเขตกรุงเทพมหานคร ตลอดจนปัจจัยที่ส่งผลต่อการวางแผนทางการเงิน และมุมมองด้านการวางแผนในอนาคตการศึกษาครั้งนี้ผู้ศึกษาใช้ข้อมูลปฐมภูมิจากจากการเก็บแบบสอบถามจากกลุ่มGeneration Y ในเขตกรุงเทพมหานคร จำนวน 411 ตัวอย่าง โดยผ่านช่องทางออนไลน์ 327 ชุด และกระจายแบบสอบถามกับกลุ่มตัวอย่างโดยตรง 84 ชุด รวมถึงข้อมูลทุติยภูมิที่มีความเกี่ยวข้อง จากนั้นนำข้อมูลที่ได้มาทดสอบทางสถิติและวิเคราะห์ข้อมูลโดยใช้ ค่าสถิติ ร้อยละ ความถี่ ค่าเฉลี่ย Independent T-test One way analysis of variance (ANOVA) Brown-Forsythe test และChi-square Testจากการศึกษาพบว่ากลุ่มตัวอย่างส่วนใหญ่มีการวางแผนการใช้จ่ายในรูปแบบของการจัดสรรรายได้และค่าใช้จ่ายเป็นสัดส่วน โดยวางแผนเพื่อให้ทราบถึงพฤติกรรมการใช้จ่ายของตนเองมากที่สุด ในด้านช่องทางการวางแผนประกันในปัจจุบัน พบว่า กลุ่มตัวอย่างมีการซื้อประกันในรูปแบบของประกันสุขภาพมากที่สุด ซึ่งมีวัตถุประสงค์หลักเพื่อให้ได้รับความคุ้มครอง โดยมีแนวโน้มการวางแผนประกันในอนาคตเพิ่มเติมผ่านช่องทางประกันสุขภาพมากที่สุดเช่นกัน ในด้านพฤติกรรมการออม พบว่ามีการออมผ่านช่องทางของเงินฝากธนาคารมากที่สุด รองลงมาคือ กองทุนสำรองเลี้ยงชีพ ซึ่งมีการออมเพื่อเป้าหมายระยะยาว โดยมีวัตถุประสงค์เพื่อสร้างหลักประกันและความมั่นคงทางการเงิน ด้านการออมในอนาคต พบว่ามีแนวโน้มออมในรูปแบบของสลากออมสินมากที่สุด ในด้านพฤติกรรมการลงทุน พบว่ามีการวางแผนการลงทุนในรูปแบบของกองทุนรวมมากที่สุด แต่รูปแบบการลงทุนที่สำคัญที่สุด คือ หุ้นสามัญ โดยต้องการลงทุนเพื่อความเพิ่มพูนของเงินลงทุน ซึ่งส่วนใหญ่จะลงทุนเพื่อเป้าหมายระยะกลาง ด้านการลงทุนในอนาคต พบว่า ต้องการลงทุนในรูปแบบของทองคำ เนื่องจากมองว่ามีโอกาสที่จะให้ผลตอบแทนที่สูงขึ้น มีความมั่นคง ในด้านพฤติกรรมการวางแผนภาษี พบว่ากลุ่มตัวอย่างส่วนใหญ่มีวางแผนการภาษีในปัจจุบันผ่านช่องทางของประกันชีวิตมากที่สุด และในอนาคตกลุ่มตัวอย่างมีแนวโน้มวางแผนภาษีเพิ่มขึ้นมากกว่าปัจจุบัน อย่างไรก็ตามเหตุผลที่กลุ่มตัวอย่างส่วนหนึ่งไม่มีการวางแผนการเงินในด้านต่างๆ เนื่องจากขาดความรู้ความเข้าใจทางด้านการเงินผลการศึกษาโดยรวมด้านปัจจัยที่ความสัมพันธ์กับการวางแผนการเงิน พบว่า ปัจจัยเพศ อายุ สถานภาพ อาชีพ ระดับการศึกษาสูงสุด รายได้ ปัจจัยด้านความรู้ความเข้าใจทางการเงิน และระดับการยอมรับความเสี่ยง มีความสัมพันธ์กับการตัดสินใจวางแผนการใช้จ่าย ปัจจัยเพศ มีความสัมพันธ์กับวัตถุประสงค์การวางแผนใช้จ่าย ขณะที่การตัดสินใจวางแผนประกันและการลงทุนจะมีความสัมพันธ์กับปัจจัยส่วนบุคคลด้านอายุ สถานภาพ อาชีพ ระดับการศึกษาสูงสุด รายได้รวมเฉลี่ยต่อเดือน ปัจจัยด้านความรู้ความเข้าใจทางการเงิน และระดับการยอมรับความเสี่ยง ในด้านการตัดสินใจวางแผนภาษีในปัจจุบัน พบว่ามีความสัมพันธ์กับอายุ ระดับการศึกษาสูงสุด อาชีพ รายได้
DOI: 10.14457/tu.the.2019.645
title: โครงสร้างตลาดของธุรกิจให้บริการส่งอาหาร (food delivery service)

description: การศึกษาลักษณะโครงสร้างตลาดของธุรกิจให้บริการส่งอาหาร มีวัตถุประสงค์เพื่อศึกษาโครงสร้างตลาดและพฤติกรรมการแข่งขันของผู้ให้บริการแต่ละราย บนพื้นฐานของการวิเคราะห์ภายใต้กรอบแนวคิดการแข่งขันของแพลตฟอร์มหลายมิติร่วมกับทฤษฎีโครงสร้าง พฤติกรรมเชิงกลยุทธ์ และผลการดำเนินงาน เพื่อแสดงให้เห็นถึงความสัมพันธ์ของรูปแบบการดำเนินธุรกิจสมัยใหม่อย่างแพลตฟอร์มที่มีผลต่อลักษณะโครงสร้างของตลาด ตลอดจนรูปแบบการแข่งขันของผู้ให้บริการทั้งทางด้านราคาและที่ไม่ใช่ราคา ไปจนถึงผลการดำเนินงานของตลาด ผลการศึกษาพบว่า โครงสร้างตลาดผู้ให้บริการส่งอาหารเป็นแบบผู้ขายน้อยรายที่มีสินค้าทดแทนกันได้แบบไม่สมบูรณ์ โดยมีอัตราการกระจุกตัวสูงด้วยค่า CR4 เท่ากับ 0.95 โดยลักษณะการให้บริการมีความใกล้เคียงกันค่อนข้างมาก สำหรับการเข้าสู่ตลาดของผู้ให้บริการรายใหม่สามารถทำได้ยาก จากอุปสรรคที่เกี่ยวข้องที่ค่อนข้างรุนแรง ในเรื่องของเทคโนโลยี เงินลงทุน ความได้เปรียบจากการประหยัดต่อขนาด การมีผลกระทบภายนอกจากเครือข่าย ฐานข้อมูล และการมีพันธมิตรเชิงกลยุทธ์ โดยพฤติกรรมการแข่งขันของผู้ให้บริการนั้น ให้ความสำคัญกับการสร้างผลกระทบภายนอกเครือข่ายเพื่อดึงดูดผู้ใช้งานในมิติต่าง ๆ ให้เข้าสู่แพลตฟอร์มเพื่อสร้างการใช้งานให้ได้มากที่สุด โดยแพลตฟอร์มที่ประสบความสำเร็จมีพฤติกรรมการใช้กลยุทธ์ทางด้านราคาเป็นหลักด้วยการไม่เรียกเก็บค่าธรรมเนียมการใช้บริการแพลตฟอร์ม จนกระทั่งคู่ค้ามีอำนาจต่อรองลดลง แพลตฟอร์มจึงหันไปเรียกเก็บค่าบริการ ซึ่งพฤติกรรมดังกล่าวเป็นไปตามแนวคิดการดำเนินธุรกิจประเภทแพลตฟอร์มหลายมิติ ที่ผู้ให้บริการมีแนวคิดการหากำไรจากคู่ค้าในมิติที่มีอำนาจต่อรองน้อยกว่า เพื่อนำไปชดเชยการขาดทุนจากคู่ค้าที่มีอำนาจต่อรองที่มากกว่า นอกจากนี้ ผู้ให้บริการยังมีพฤติกรรมการแข่งขันในด้านที่ไม่ใช่ราคา ด้วยการพัฒนาแอปพลิเคชันเพื่อเติมเต็มความสามารถในการใช้งานควบคู่ไปกับการสร้างความแตกต่างในการบริการ ร่วมกับการมีพันธมิตรเชิงกลยุทธ์ด้วยการเชื่อมโยงเครือข่ายข้ามกัน เพื่อผลักดันให้แพลตฟอร์มสามารถขยายตัวได้อย่างรวดเร็วมากยิ่งขึ้นจากช่องทางของเครือข่ายพันธมิตร
DOI: 10.14457/tu.the.2019.646
title: บทบาทและความสำคัญของสถาบันการเงินที่ผู้ผลิตรถยนต์ก่อตั้งขึ้น (captive finance) ต่อการส่งเสริมยอดขายของผู้ผลิตรถยนต์

description: ผู้ผลิตรถยนต์แต่ละรายมีวัตถุประสงค์ที่จะขายรถยนต์ให้กับผู้บริโภคให้ได้มากที่สุด อย่างไรก็ตามการซื้อรถยนต์ที่เป็นสินค้าราคาสูงนั้น ไม่สามารถทำให้ผู้ที่ต้องการซื้อรถยนต์สามารถซื้อได้ทั้งหมด จึงเป็นเหตุให้สถาบันการเงินที่ให้บริการสินเชื่อเช่าซื้อรถยนต์นั้นมีบทบาทสำคัญในอุตสาหกรรมนี้ และทำให้ผู้ผลิตหลาย ๆ ลงทุนจัดตั้งสถาบันการเงินของตัวเองขึ้นมาเพื่อให้บริการสินเชื่อเช่าซื้อกับผู้บริโภคเองเช่นกัน แต่การจัดตั้งสถาบันการเงินของตัวเองขึ้นมานอกจากเพื่อให้ผู้บริโภคสามารถซื้อรถยนต์ได้มากขึ้นแล้ว การดำเนินกลยุทธ์ผ่านโปรโมชั่นสินเชื่อเช่าซื้อรถยนต์ ก็เป็นอีกวัตถุประสงค์หนึ่งที่สำคัญและควรศึกษารูปแบบการศึกษามีทั้งการวิจัยเชิงสำรวจผ่านแบบสอบถาม และการวิเคราะห์จากข้อมูลทุติยภูมิ สำหรับการวิจัยเชิงสำรวจนั้น กลุ่มตัวอย่างเป็นผู้บริโภคที่เคยซื้อรถยนต์ และพนักงานขายรถยนต์ของตัวแทนจำหน่ายรถยนต์ จากนั้นนำข้อมูลมาประมวลเพื่อวิเคราะห์หาคำตอบว่าผู้บริโภคมีพฤติกรรมการเลือกซื้อรถยนต์อย่างไร และมีการเลือกใช้สถาบันการเงินอย่างไร สำหรับการศึกษาจากข้อมูลทุติยภูมินั้น ผู้วิจัยรวบรวมการให้โปรโมชั่นสินเชื่อเช่าซื้อรถยนต์สำหรับรถยนต์แต่ละรุ่น นำวิเคราะห์เปรียบเทียบกับจำนวนการจดทะเบียนรถยนต์ใหม่รายเดือนเป็นระยะเวลา 2 ปี เพื่อให้เห็นพฤติกรรมการดำเนินกลยุทธ์ และการตอบโต้กันของบริษัทผู้ผลิตรถยนต์ในช่วงเวลาต่าง เนื่องจากผู้ซื้อรถยนต์ส่วนใหญ่กว่าร้อยละ 80 ซื้อรถยนต์โดยใช้วิธีการการเช่าซื้อกับสถาบันการเงิน การสร้างความได้เปรียบในการแข่งขั้นของผู้ผลิตรถยนต์ผ่านกลยุทธ์ที่ดำเนินการร่วมกับสถาบันการเงินที่ตัวเองตั้งขึ้น ย่อมเป็นประโยชน์ต่อธุรกิจของผู้ผลิตรถยนต์ โดยการดำเนินกลยุทธ์ผ่านสถาบันการเงินที่ผู้ผลิตรถยนต์ตั้งขึ้นนั้น มีทั้งการเสนอเงื่อนไขสินเชื่อเช่าซื้อแบบพิเศษ การกำหนดรายการส่งเสริมการขายของรถยนต์รายรุ่นที่แตกต่างกัน ในแต่ละสถานการณ์เพื่อให้สินค้าของผู้ผลิตตอบสนองต่อกับความต้องการของลูกค้าได้มากที่สุด ดังนั้นสถาบันการเงินที่ผู้ผลิตรถยนต์ก่อตั้งขึ้นสามารถสร้างความได้เปรียบในการแข่งขันและสามารถเพิ่มยอดขายให้กับผู้ผลิตรถยนต์รายนั้นได้
DOI: 10.14457/tu.the.2019.647
title: การศึกษาความสัมพันธ์เชิงดุลยภาพระยะยาวระหว่างภาษีมูลค่าเพิ่มกับการเจริญเติบโตของธุรกิจ: กรณีศึกษาสำนักงานสรรพากรพื้นที่กรุงเทพมหานคร 22

description: การศึกษานี้มีวัตถุประสงค์เพื่อศึกษาความสัมพันธ์เชิงดุลยภาพระยะยาวระหว่างภาษีมูลค่าเพิ่มกับการเจริญเติบโตของธุรกิจ โดยใช้ข้อมูลทุติยภูมิแบบอนุกรมเวลารายเดือนตั้งแต่ปีพ.ศ. 2550 – 2561 ได้แก่ ภาษีมูลค่าเพิ่ม จำนวนหน่วยจำหน่ายไฟฟ้า ดัชนีความเชื่อมั่นทางธุรกิจ ดัชนีราคาผู้บริโภค และดัชนีค้าปลีก โดยประยุกต์ใช้เครื่องมือทางเศรษฐมิติ ได้แก่ การทดสอบความนิ่งของข้อมูล การทดสอบความสัมพันธ์เชิงดุลยภาพระยะยาวของตัวแปร การทดสอบการปรับตัวของตัวแปรในระยะสั้นไปสู่ดุลยภาพระยะยาว และการทดสอบความสัมพันธ์เชิงเหตุและผล ผลการศึกษาความสัมพันธ์เชิงดุลยภาพระยะยาว พบว่า 1) แบบจำลองมีความสัมพันธ์เชิงดุลยภาพระยะยาว โดยผลการประมาณค่าสัมประสิทธิ์ความสัมพันธ์เชิงดุลยภาพระยะยาว พบว่าจำนวนหน่วยจำหน่ายไฟฟ้า และดัชนีความเชื่อมั่นทางธุรกิจมีผลต่อภาษีมูลค่าเพิ่ม อย่างมีนัยสำคัญทางสถิติ 2) แบบจำลองมีการปรับตัวของตัวแปรในระยะสั้นไปสู่ดุลยภาพระยะยาว โดยตัวแปรที่มีความสัมพันธ์เชิงสาเหตุต่อภาษีมูลค่าเพิ่มในระยะสั้นอย่างมีนัยสำคัญทางสถิติและตรงตามสมมติฐานของการศึกษา ได้แก่ ดัชนีความเชื่อมั่นทางธุรกิจ และดัชนีราคาผู้บริโภค 3) ความสัมพันธ์เชิงเหตุและผลของตัวแปร พบว่าตัวแปรจำนวนหน่วยจำหน่ายไฟฟ้าและดัชนีความเชื่อมั่นทางธุรกิจมีความสัมพันธ์เชื่อมโยงกันกับภาษีมูลค่าเพิ่มในสองทิศทาง ตัวแปรดัชนีราคาผู้บริโภคมีความสัมพันธ์เชื่อมโยงกันกับภาษีมูลค่าเพิ่มในทิศทางเดียว
DOI: 10.14457/tu.the.2019.648
title: ปัจจัยที่ส่งผลต่อการตัดสินใจเข้าร่วมโครงการเกษียณอายุก่อนกำหนดของพนักงานธนาคาร เขตพื้นที่กรุงเทพมหานคร

description: การศึกษาปัจจัยที่ส่งผลต่อการตัดสินใจเข้าร่วมโครงการเกษียณอายุก่อนกำหนดของพนักงานธนาคาร เขตพื้นที่กรุงเทพมหานคร มีวัตถุประสงค์เพื่อศึกษาปัจจัยส่งผลต่อการตัดสินใจเข้าร่วมโครงการเกษียณอายุก่อนกำหนดของพนักงานธนาคาร หากธนาคารจัดโครงการเกษียณอายุก่อนกำหนด และเพื่อศึกษากิจกรรมและแนวทางการจัดการด้านการเงินภายหลังเข้าร่วมโครงการเกษียณอายุก่อนกำหนด หากธนาคารจัดโครงการเกษียณอายุก่อนกำหนดงานศึกษานี้ เป็นการศึกษาการวิเคราะห์ข้อมูลเชิงปริมาณ (Quantitative Method) ซึ่งทำการวิจัยเชิงสำรวจ (Survey Research) โดยใช้กลุ่มตัวอย่างจากพนักงานธนาคารกรุงเทพ จำกัด (มหาชน) ธนาคารไทยพาณิชย์ จำกัด (มหาชน) ธนาคารกสิกรไทย จำกัด (มหาชน) และธนาคาร กรุงไทย จำกัด (มหาชน) อายุ 40-59 ปีผลการศึกษา พบว่า หากธนาคารจัดโครงการเกษียณอายุก่อนกำหนด มีกลุ่มตัวอย่างเพียงร้อยละ 37 ที่ตัดสินใจเข้าร่วมโครงการเกษียณอายุก่อนกำหนด ทั้งนี้ ปัจจัยที่มีผลต่อการตัดสินใจเข้าร่วมโครงการหรือไม่เข้าร่วมโครงการ คือ ตำแหน่งงาน การออมและการลงทุนใด ๆ ระดับการศึกษา และปัญหาสุขภาพ กล่าวคือ ผู้ที่มีตำแหน่งงานสูง มีการออมและการลงทุนใด ๆ มีระดับการศึกษาที่ต่ำกว่า และมีปัญหาสุขภาพ ต้องการเข้าร่วมโครงการเกษียณอายุก่อนกำหนด สำหรับเหตุผลที่ตัดสินใจเข้าร่วมโครงการเกษียณอายุก่อนกำหนด คือ งานที่ทำน่าเบื่อ จำเจ ไม่มีความท้าทาย ต้องการสิทธิได้รับเงินชดเชยตามกฎหมาย และต้องการเวลาอยู่กับครอบครัวมากขึ้น นอกจากนี้เงื่อนไขการเข้าร่วมโครงการเกษียณอายุก่อนกำหนด พบว่ายิ่งธนาคารจ่ายเงินชดเชยสูงขึ้น กลุ่มตัวอย่างยิ่งให้ความสำคัญกับเงื่อนไขดังกล่าวมากขึ้น จึงอาจกล่าวได้ว่าเงินชดเชยที่สูงสามารถจูงใจให้กลุ่มตัวอย่างที่ตัดสินใจไม่เข้าร่วมโครงการ สนใจเข้าร่วมโครงการมากขึ้น
DOI: 10.14457/tu.the.2019.649
title: โครงสร้างตลาดและพฤติกรรมการแข่งขันของอุตสาหกรรมคราฟต์เบียร์

description: การศึกษาลักษณะโครงสร้างตลาดและพฤติกรรมการแข่งขันของอุตสาหกรรมคราฟต์เบียร์ มีวัตถุประสงค์เพื่อทำการวิเคราะห์โครงสร้างตลาดและพฤติกรรมการแข่งขันของผู้ประกอบการคราฟต์เบียร์ในประเทศไทย ภายใต้กรอบแนวคิด Five Force Model และ SCP Approach เพื่อให้เกิดความเข้าใจโครงสร้างตลาดคราฟต์เบียร์และกลยุทธ์ที่ผู้ประกอบการใช้ซึ่งส่งผลต่อผลการดำเนินงานของผู้ประกอบการและตลาด จนนำไปสู่ความเข้าใจแบบองค์รวมในรูปแบบของ Business Model Canvas ด้วยวิธีการวิจัยเชิงคุณภาพแบบ Content Analysis โดยใช้วิธีการเก็บข้อมูลจากเอกสาร ข่าว บทความที่เกี่ยวข้อง ร่วมกับการลงพื้นที่เพื่อสัมภาษณ์เชิงลึกกับผู้ประกอบการคราฟต์เบียร์จำนวน 15 ร้าน ในเขตกรุงเทพมหานครและปริมณฑลผลการศึกษาพบว่า โครงสร้างตลาดคราฟต์เบียร์เป็นตลาดกึ่งแข่งขันกึ่งผูกขาด ที่มีผู้ประกอบการจำนวนมาก สินค้ามีความแตกต่างกัน สามารถทดแทนกันได้แต่ไม่สมบูรณ์ สำหรับการเข้าสู่ตลาดของผู้ประกอบการรายใหม่ทำได้ไม่ยาก โดยอุปสรรคที่ผู้ประกอบการรายใหม่เผชิญจะเกี่ยวข้องกับเงินทุน ความเชี่ยวชาญ และข้อกฎหมายที่จำกัดการแข่งขัน พฤติกรรมการแข่งขันของผู้ประกอบการนั้นให้ความสำคัญกับพฤติกรรมทางด้านที่มิใช่ราคาเป็นหลัก ด้วยการมุ่งเน้นสร้างเอกลักษณ์ให้กับร้านด้วยการสร้างความแตกต่างในตราสินค้าคราฟต์เบียร์ที่มีเพื่อจำหน่ายเป็นสำคัญ ในขณะที่พฤติกรรมทางด้านราคานั้น ผู้ประกอบการใช้กลยุทธ์การตั้งราคาขายโดยพิจารณาจากต้นทุนเป็นสำคัญร่วมกับเขตภูมิศาสตร์ของร้าน โดยไม่ให้ความสำคัญกับการลดราคา อันเนื่องมาจากเอกลักษณ์ของคราฟต์เบียร์ที่มาจากคุณภาพที่คู่ควรกับราคา
DOI: 10.14457/tu.the.2019.650
title: การศึกษาปัจจัยในการเลือกใช้ mobile payment ของผู้สูงอายุในประเทศไทย

description: จากรูปแบบในการชำระเงินเปลี่ยนแปลงไปจากอดีตจนถึงปัจจุบัน จนพัฒนามาถึงการชำระเงินในรูปแบบอิเล็กทรอนิกส์ หรือที่เรียกว่า “(e-Payment)” ทำให้รัฐบาลและกระทรวงการคลังพยายามผลักดันแผนยุทธศาสตร์ National e-Payment เพื่อปฏิรูปโครงสร้างพื้นฐานของระบบธนาคารในประเทศ และยกระดับประเทศให้เข้าสู่เศรษฐกิจยุคดิจิทัลไร้เงินสด และเนื่องจากแนวโน้มการเติบโตของ Mobile Payment ในไทยเพิ่มสูงขึ้นอย่างมากควบคู่ไปกับการก้าวเข้าสู่สังคมผู้สูงอายุที่เพิ่มขึ้นอย่างต่อเนื่อง โดยสังเกตได้จากโครงสร้างประชากรไทยในปัจจุบันมีการเปลี่ยนผ่านเข้าสู่สังคมผู้สูงอายุเพิ่มมากขึ้น ด้วยเหตุผลหลายประการ ทั้งความเจริญทางด้านวิทยาศาสตร์และเทคโนโลยี รวมถึงมีการพัฒนาด้านการแพทย์ที่ทันสมัยการวิจัยครั้งนี้จึงมีวัตถุประสงค์เพื่อศึกษาปัจจัยการเลือกใช้ Mobile Payment ของผู้สูงอายุในประเทศไทย เพื่อตอบสนองและรองรับต่อการใช้งานของผู้สูงอายุและปัญหาในการใช้เทคโนโลยีของผู้สูงอายุต่อการเข้าสู่สังคมไร้เงินสด โดยใช้การศึกษาแบบผสมผสานระหว่างเชิงคุณภาพจากการสัมภาษณ์เชิงลึก ด้วยกลุ่มตัวอย่างจำนวน 8 คน เพื่อหาปัจจัยที่เกี่ยวข้องในการสร้างกรอบงานวิจัย และนำไปพัฒนาเป็นแบบสอบถาม เพื่อยืนยันผลการวิจัยในวงกว้างผ่านการแจกแบบสอบถามให้กลุ่มตัวอย่างทั้งสิ้น 400 คน และใช้การวิเคราะห์สมการถอดถอยโลจิสติกส์แบบไบนารี (Binary Logistic Model) ซึ่งตัวแปรตามมี 2 ตัวแปร ได้แก่ ผู้ที่ไม่เคยใช้บริการ = 0 ผู้ที่เคยใช้บริการ = 1 และมีตัวแปรอิสระที่ส่งผลในภาพรวม 16 ตัวแปร ซึ่งนำข้อมูลมาจาก ข้อมูลพื้นฐาน ข้อมูลด้านพฤติกรรมการทำธุรกรรมทางการเงินผ่านโทรศัพท์มือถือ และทัศนคติที่ส่งผลต่อการทำธุรกรรมทางการเงินผ่านโทรศัพท์มือถือของผู้สูงอายุ จากผลการศึกษาด้านทัศนคติในภาพรวมที่ส่งผลต่อการใช้บริการทำให้ทราบว่า ผู้สูงอายุทั้งที่เคยใช้บริการและไม่เคยใช้บริการให้ความสำคัญกับ 4 ด้าน คือ ด้านบุตรหลานหรือผู้ใกล้ชิดมีความจำเป็นต่อการเรียนรู้วิธีการใช้บริการชำระเงินผ่านโทรศัพท์มือถือ รองลงมา ได้แก่ การเดินทางไปธนาคารหรือไปซื้อสินค้านอกบ้านทำให้ท่านเสียเวลาและค่าใช้จ่าย การบริการชำระเงินผ่านโทรศัพท์มือถือให้ข้อมูลที่ถูกต้อง แม่นยำและรวดเร็วหลังจากทำธุรกรรมทางการเงินเสร็จสิ้น และการมีคู่มือหรือวีดีโอแนะนำการใช้แอปพลิเคชันทำให้การใช้บริการผ่านชำระเงินโทรศัพท์มือถือง่ายขึ้น และเมื่อนำมาสร้างแบบจำลองสมการถดถอยโลจิสติกส์ พบว่า ปัจจัยที่สัมพันธ์กับการเลือกใช้โทรศัพท์มือถือ (Mobile Payment) ได้แก่ ปัจจัยด้านการศึกษา ปัจจัยด้านรายได้เฉลี่ยต่อเดือน ทัศนคติด้านการเดินทางไปธนาคารหรือไปซื้อสินค้านอกบ้านทำให้ท่านเสียเวลาและค่าใช้จ่าย และทัศนคติด้านบริการชำระเงินผ่านโทรศัพท์มือถือให้ข้อมูลที่ถูกต้อง แม่นยำและรวดเร็วหลังจากทำธุรกรรมทางการเงินเสร็จสิ้น ดังนั้นผู้ที่เคยใช้และไม่เคยใช้บริการมีความคิดเห็นที่แตกต่างกันในทัศนคติทั้ง 2 ด้านนี้ จึงแนะนำให้ภาครัฐ ภาคธุรกิจ ให้ความสำคัญกับการเปลี่ยนแปลงที่เกิดขึ้นและนำไปสู่การแก้ไขปรับปรุง เพื่อสะดวกแก่การใช้งานและเป็นการเพิ่มฐานผู้ใช้งานจากผู้ที่ไม่เคยใช้บริการหันมาใช้บริการให้มากขึ้น สอดคล้องกับนโยบายของภาครัฐที่ต้องการให้ประเทศขับเคลื่อนแบบเศรษฐกิจดิจิทัล และพร้อมต่อการเปลี่ยนแปลงของโลกอีกด้วย
DOI: 10.21227/eqc9-tw64
title: model 2.3

description: test
DOI: 10.17632/h325b4jzgv.7
title: Data for: Mineralogical and isotopic characterization of graphite deposits in the western part of the North Qaidam Orogen and East Kunlun Orogen, northeast Tibetan Plateau, China

description: Data for X-ray diffraction, Carbon-oxygen isotopes of graphite and calcite
DOI: 10.6084/m9.figshare.13180709
title: Locomotion, Interactions and Information Transfer Vary According to Context in a Cryptic Fish Species

description: The behaviour of animals is strongly influenced by the detection of cues relating to foraging opportunity or to risk, while the social environment plays a crucial role in mediating their behavioural responses. Despite this, the role of the social environment in the behaviour of non-grouping animals has received far less attention than in social species. Here, we present the results of an experiment on a cryptic species of goby (<i>Pseudogobius</i> sp.), which does not form social groups in its natural habitat. Gobies were presented sequentially with chemical cues relating to food, conspecific alarm and a control, while in the presence of conspecifics. The intermittent locomotory behaviour of the gobies, which is typical of many cryptic animals, was influenced by the type of cues presented. Gobies decreased the duration of bouts of stasis in the presence of food cues and were generally more active. By contrast, those detecting alarm cues decreased the duration of movement bouts and were generally less active. In line with previous studies involving shoaling species, gobies in the presence of food cues adopted a more dispersed distribution, while clustering together in the presence of alarm cues. Finally, we used calculations of transfer entropy as a means of inferring information transfer among experimental subjects. In contrast to previous studies that have focussed on social species, transfer entropy between gobies was detectable only in the conspecific alarm treatment. Taken together, our results show that members of this cryptic species detect and respond to chemical cues by adjusting their movement and distancing to conspecifics. Further, they augment their own information with social cues but only when they perceive threat.